text: জ্যামাইকা জাতীয় ফুটবল দল () হচ্ছে আন্তর্জাতিক ফুটবলে জ্যামাইকার প্রতিনিধিত্বকারী পুরুষদের জাতীয় দল, যার সকল কার্যক্রম জ্যামাইকার ফুটবলের সর্বোচ্চ নিয়ন্ত্রক সংস্থা জ্যামাইকা ফুটবল ফেডারেশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৫ সালের ২২শে মার্চ তারিখে, জ্যামাইকা প্রথমবারের মতো আন্তর্জাতিক খেলায় অংশগ্রহণ করেছে; হাইতির পর্তোপ্রাঁসে অনুষ্ঠিত উক্ত ম্যাচে জ্যামাইকা হাইতিকে ২–১ গোলের ব্যবধানে পরাজিত করেছিল।
  
  ৩৫,০০০ ধারণক্ষমতাবিশিষ্ট জ্যামাইকা স্বাধীনতা স্টেডিয়ামে রেগে বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জ্যামাইকার রাজধানী কিংস্টনে অবস্থিত। বর্তমানে এই দলের ম্যানেজারের দায়িত্ব পালন করছেন থিওডোর ওয়াইটমোর এবং অধিনায়কের দায়িত্ব পালন করছেন ফিলাডেলফিয়া ইউনিয়নের গোলরক্ষক আন্দ্রে ব্লেক।
  
  জ্যামাইকা এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ১৯৯৮ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, কনকাকাফ গোল্ড কাপে জ্যামাইকা এপর্যন্ত ১৩ বার অংশগ্রহণ করেছে, যার মধ্যে সেরা সাফল্য হচ্ছে ২০১৫ এবং ২০১৭ কনকাকাফ গোল্ড কাপের ফাইনালে পৌঁছানো।
  
  ইয়ান গুডিসন, রিকার্ডো গার্ডনার, থিওডোর ওয়াইটমোর, লুটন শেল্টন এবং ড্যারেন ম্যাটকসের মতো খেলোয়াড়গণ জ্যামাইকার জার্সি গায়ে মাঠ কাঁপিয়েছেন।
  
  র‌্যাঙ্কিং
  ফিফা বিশ্ব র‌্যাঙ্কিংয়ে, ১৯৯৮ সালের আগস্ট মাসে প্রকাশিত র‌্যাঙ্কিংয়ে জ্যামাইকা তাদের ইতিহাসে সর্বপ্রথম সর্বোচ্চ অবস্থান (২৭তম) অর্জন করে এবং ২০০৮ সালের অক্টোবর মাসে প্রকাশিত র‌্যাঙ্কিংয়ে তারা ১১৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জ্যামাইকার সর্বোচ্চ অবস্থান হচ্ছে ৩৮তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ১২৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
  
  ফিফা বিশ্ব র‌্যাঙ্কিং
  
  বিশ্ব ফুটবল এলো রেটিং
  
  প্রতিযোগিতামূলক তথ্য
  
  ফিফা বিশ্বকাপ
  
  তথ্যসূত্র
  
  বহিঃসংযোগ
    
   ফিফা-এ জ্যামাইকা জাতীয় ফুটবল দল 
   কনকাকাফ-এ জ্যামাইকা জাতীয় ফুটবল দল 
  
  বিষয়শ্রেণী:জ্যামাইকা জাতীয় ফুটবল দল
  বিষয়শ্রেণী:উত্তর আমেরিকার জাতীয় ফুটবল দল
title: জ্যামাইকা জাতীয় ফুটবল দল